**ZATVOR U POŽEGI**

**Obrazloženje polugodišnjeg Izvještaja o izvršenju financijskog plana za 2024. godinu**

**PRIHODI I PRIMICI**

U izvještajnom razdoblju 1.1.2024. – 30.6.2024. ostvareno je ukupno 1.434.985,33 € prihoda što je 57,56 % ostvarenja od godišnjeg plana.

Od ukupno ostvarenih prihoda u iznosu 1.434.985,33 € većinu čine **prihodi iz Državnog** **proračuna (IF11)** u iznosu 1.423.616,39 € što je 57,76 % ostvarenja od godišnjeg plana. Osim izvora 11, prihodi u 2024. godini ostvareni su od izvora 31- Vlastiti prihodi i izvora 43 – Ostali prihodi za posebne namjene.

**Vlastiti prihodi (IF31)** iznose 10.773,88 € što je 37,80 % od financijskog plana, a ostvareni su od sprovođenja zatvorenika, ugovora o radu s drugim poslodavcem i fotokopiranja dokumentacije za zatvorenike)

**Ostali prihodi za posebne namjene(IF43)** iznose 595,06 € što nije bilo planirano financijskim planom, naime, riječ je o refundaciji štete od osiguravajućeg društva za štetu na vozilu – naplata po kasko polici što je poslužilo za popravak štete na istom vozilu.

**RASHODI I IZDACI**

Ukupno ostvareni rashodi iznose 1.426.870,76 €, a čine ih:

**Opći prihodi i primici** **(IF11)** u iznosu 1.423.616,39 €, što je 57,76% fin. Plana.

Navedena sredstva utrošena su na:

Rashode za zaposleneu iznosu 1.165.631,29 €, što je 56,53% fin. plana,

Materijalne rashode u iznosu 142.415,89 €, što je 54,78% fin. plana,

Financijske rashode u iznosu 621,09 €, što je 103,52% fin. plana,

Rashode za nabavu nefinancijske imovine u iznosu 114.948,12 €, što je 80,95% fin. plana

**Vlastiti prihodi (IF31)** – ostvareni su ukupni rashodi u iznosu 2.659,31 € što čini 9,33% plana, a sredstva su utrošena na kupovinu knjiga za knjižnicu za zatvorenike, kupovinu društvenih igara za zatvorenike, kupovinu dvaju stolica za zatvorsku prodavaonicu, a sve u svrhu poboljšanja uvjeta života zatvorenica i zatvorenika u zatvorskim uvjetima. Također su iz vlastitih sredstava isplaćene plaće zatvorenika za rad po sklopljenim ugovorima o radu s drugim poslodavcem, te je isplaćena mjesečna naknade po ugovoru o djelu za rad u zatvorskoj prodavaonici od 12.04.2024. godine.

**Rashodi za posebne namjene (IF43)** ostvareni u iznosu 595,06€ odnose se na popravak štete na službenom vozilu koji je naplaćen od osiguravajuće kuće po AK polici za navedeno vozilo.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne godine ostvaren je u iznosu 21.920,97 € na dan 01.01.2024, a odnosi se na izvor 31-Vlastiti prihodi a koji služe za podmirenje rashoda nastalih obavljanjem vlastite djelatnosti kao i u svrhu poboljšanja standarda života i smještaja zatvorenica i zatvorenika u zatvorskim uvjetima.

Prijenos sredstava u sljedeće razdoblje iznosi 30.035,54€ na izvoru 31 – Vlastiti prihodi, te će se isti koristiti za plaćanje nastalih rashoda od obavljanja vlastite djelatnosti kao i u svrhu poboljšanja života i smještaja zatvorenika.